钦定古今图书集成/理学汇编/字学典/第149卷 > 《洞天墨录》 > 《朱万初墨》
## 钦定古今图书集成/理学汇编/字学典/第149卷 > 《洞天墨录》 > 《朱万初墨》

杨慎曰：元有朱万初，善制墨，纯用松烟，盖取三百年
摧朽之馀，精英之不可泯者用之，非常松也。大历乙
巳，开奎章阁，拣儒臣亲侍翰墨。荣公存初、康里公子
山皆侍阁下，以朱万初所制墨进，大称旨，得禄食艺
文馆。虞文靖公赠之诗曰：“霜雪摧残涧壑非，根深千
岁斧斤违。寸心不逐飞烟化，还作元云绕紫微。”盖纪
兹事也。又曰：“万初之墨，沉著而无留迹，轻清而有馀
润，其品在郭圯父子间。”又跋其后曰：“近世墨以油烟
炀松烟，姿媚而不深重。万初既以墨显，又得真定刘
法，造墨法于石刻中，以为刘之精艺深心，尽在于此，
必无误后世，因覃思而得之。余尝谓松烟墨深重而
不姿媚，油烟墨姿媚而不深重。若以”松脂为炬取烟。
二者兼之矣。宋徽宗尝以苏合油溲烟为墨。至金章
宗购之。一两墨价黄金一斤。欲仿为之不能。此谓墨
可也。